NaiveNeuron/SloPal huggingface dataset:
Kollár, Boris, poslanec NR SR (2019-04-02):
Ja ďakujem pánovi kolegovi za vecné vystúpenie. Veľa podnetných vecí sme sa dozvedeli, na veľa podnetných vecí ste upozornili, cez to všetko nemyslím si, že, a musím to povedať, že to referendum, ktoré bolo v Chorvátsku a ktoré bolo aj u nás, že to je téma, ktorá by nemala rezonovať. Referendum o rodine je podľa mňa úplne to jedno z najdôležitejších otázok a tém v spoločnosti a netreba ho znižovať a znižovať mu absolútne váhu. Ďakujem.
Klus, Martin, podpredseda NR SR (2019-10-24):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa teda, či sa chce niekto prihlásiť do rozpravy ústne. Neregistrujem žiadnu prihlášku do rozpravy ústne. Teda vyhlasujem všeobecnú rozpravu za skončenú, ale ešte chcela zaujať stanovisko alebo teda predstaviť intenzívnejšie návrh zákona navrhovateľka. Nech sa páči, ešte v rámci rozpravy. Poprosím v rámci rozpravy, aby ste zapli, páni.
Susko, Boris, poslanec NR SR (2021-10-06):
Ďakujem pekne za slovo, pán predsedajúci. Pán predsedajúci, dovoľujem si požiadať, aby sme stiahli z návrhu rokovania prebiehajúci bod schôdze: Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov, vzhľadom k tomu, že nespĺňa náležitosti podľa rokovacieho poriadku. Podľa § 68 ods. 3 hovorí, že dôvodová správa musí obsahovať zhodnotenie súčasného stavu najmä zo spoločenskej, ekonomickej a právnej stránky s uvedením dôvodov potreby novej zákonnej úpravy, spôsobu jej vykonávania, jej hospodárskeho a finančného dosahu, najmä vplyv na rozpočet verejnej správy a tak ďalej. Podľa vyjadrenia ministerstva financií k tomuto návrhu zákona v súlade s §, ako píše ministerstvo financií, v súlade s § 33 ods. 1 zákona o rozpočtových pravidlách verejnej správy predložený, pardon, podľa doložky vybraný vplyv má predložený návrh negatívny vplyv na rozpočet verejnej správy, ktorý nie je kvantifikovaný. V súlade s § 33 ods. 1 zákona o rozpočtových pravidlách verejnej správy musia byť v predloženom návrhu uvedené a zdôvodnené predpokladané finančné dôsledky na rozpočet verejnej správy, a to nielen za bežný rok, ale aj na tri nasledujúce rozpočtové roky. Z tohto dôvodu konštatujem, že návrh zákona nemá, nespĺňa náležitosti podľa rokovacieho poriadku a nemôže byť ďalej prerokovaný v Národnej rade. Ďakujem.
Figeľ, Ján, podpredseda NR SR (2014-10-24):
Ďakujem pekne. Otváram rozpravu. Dostal som do nej písomne prihlášku od šiestich kolegov a kolegyne, a to za klub KDH Pavol Zajac a jednotlivo Jozef Mikloško, Alojz Hlina, Daniel Lipšic, Martin Poliačik a Janka Šípošová. Pristúpime k rozprave v tomto poradí. Nech sa páči, Pavol Zajac.
Laurenčík, Milan, podpredseda NR SR (2022-06-28):
Ďakujem. Prosím, zaujmite miesto pre spravodajcu. Ja teraz otváram rozpravu. Do rozpravy som nedostal žiadnu písomnú prihlášku, preto sa pýtam, či sa do rozpravy hlási niekto ústne. Konštatujem, že nikto. Vyhlasujem rozpravu za skončenú. Pán spravodajca, chcete sa ešte vyjadriť na konci? Nech sa páči.
Kollár, Boris, predseda NR SR (2021-10-27):
Prosím, prezentujme sa a hlasujeme. (Hlasovanie.) Prítomných 136 poslancov, za 134, proti žiadny, zdržali sa 2. Konštatujem, že sme tento návrh schválili. Pristúpime k hlasovaniu v prvom čítaní o vládnom návrhu zákona o Komore geodetov a kartografov (tlač 689), bod 76 schváleného programu. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani Miriam Šutekovej, aby hlasovanie uviedla. Nech sa páči, pani poslankyňa, máte slovo. (Hlasovanie o vládnom návrhu zákona o Komore geodetov a kartografov , tlač 689.)
Jarjabek, Dušan, poslanec NR SR (2022-12-01):
Ďakujem veľmi pekne za slovo. Vážený pán predsedajúci, dámy a páni, v prvom rade sa chcem poďakovať, že môžeme rokovať o tomto návrhu zákona, že sme ho takýmto spôsobom posunuli do druhého čítania, že v rámci druhého čítania, tak ako sme to už povedali v prvom čítaní, budeme akceptovať všetky pripomienky vznesené na výboroch, čo sa práve v tejto chvíli udialo prostredníctvom pána rektora, pána poslanca Jožka Habánika s tým, že absolútne rešpektujeme názor ústavnoprávneho výboru a sme, samozrejme, zhodní s touto pripomienkou. Ja by som len chcel povedať ešte, prečo táto novela. Táto novela vysokoškolského zákona vznikla na pôde vysokých škôl, preto lebo vznikla ako istá potreba, ktorá zjednodušuje život týmto vysokým školám. A ona ho zjednodušuje a hlavne ho zjednodušuje, aby som teda bol konkrétny, umeleckým vysokým školám vzhľadom na to, že práve pri tomto type škôl je minimalizovaný a jednoducho nedostatkový stále počet vysokoškolských docentov a profesorov. Aj o tom táto novela hovorí. A chcel by som len povedať, že touto novelou ozaj nič iného nechceme v tejto chvíli dosiahnuť, iba zrušiť všetky vekové ohraničenia, ktoré nekorešpondujú vo svojej podstate so všeobecne platnými normami v rámci ľudských práv, a o tom, aby o svojich personálnych potrebách rozhodovali vysoké školy samostatne podľa svojej potreby, podľa svojho dopytu, podľa svojich predmetov, podľa svojho chcenia a vlastne aby mali v tomto smere absolútnu slobodu, aby sa nemuseli prispôsobovať zákonným normám, preto lebo tieto ozaj nekorešpondujú v tejto chvíli s realitou. A vlastne týmto pádom dostávame aj v rámci legislatívy, školskej legislatívy na rovnocennú pozíciu odborných asistentov s docentami a profesormi, čo sa týka výberových konaní, ktoré v tejto chvíli boli robené nezmyselne zo zákona, ktoré by sa museli opakovať obrok alebo teda každý rok. Čiže nič iného, nič viac a nič menej, iba vlastne rušíme vekové ohraničenia a nechávame to na samostatnú slobodu a vývoj v rámci chcenia vysokých škôl, ktorých sa to priamo dotýka. Ďakujem vám za pozornosť, za ústretovosť a želám ešte pekný večer.
Mego, Jaroslav, poslanec NR SR (2024-09-11):
Vážený pán predsedajúci, vážené pani poslankyne, páni poslanci, k navrhnutému zákonu neboli predložené žiadne pozmeňovacie návrhy. V rozprave nevystúpil ani jeden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, podpredseda NR SR: (2002-07-03):
M. Podhradská, poslankyňa: Ďakujem za slovo, pán podpredseda. Pán predseda vlády, musím povedať, že barón Prášil, keby vás bol počul dnes vystupovať, tak určite bude blednúť závisťou, v porovnaní s vami je skutočným amatérom. Naozaj som si musela u kolegov overovať niektoré veci, lebo som už začínala aj sama veriť tomu, že hovoríte pravdu. Taký ste boli presvedčivý. Keď tu napríklad vo svojom stanovisku tvrdíte, o tendri na privatizáciu alebo odkúpenie Slovenských telekomunikácií, že víťazom, ako je všeobecne známe, sa stal Deutsche Telekom, ktorý prijal podmienky tendra, a spomedzi všetkých záujemcov navrhol najvyššiu cenu, tak to už je naozaj neuveriteľné, lebo ako môže byť víťaz v súťaži, kde je len jeden účastník! Ja neviem, akoby som nazvala takú súťaž a chcela by som sa spýtať, ako viete, že navrhol najvyššiu cenu, keď bol jediným účastníkom? To už naozaj hraničí so stratou zdravého rozumu. A ešte jednu vec by som vám chcela vytknúť, pán predseda vlády, a tá vec sa volá chrapúnstvo lebo inak neviem nazvať fakt, že svojho času pošpinili, obvinili bývalého podpredsedu vlády Hamžíka, keď ste ho odvolávali z funkcie, a dnes si trúfate do stanoviska, ktoré ste tu citovali, napísať prípad Pavol Hamžík a záležitosť eurofondov. Závery vyšetrovania vylúčili všetky podozrenia. Pán premiér, nehnevajte sa, to sa naozaj nedá nazvať nijako inak iba ako chrapúnstvo. A na záver už len jednu vec. Hovorili ste, že odvolávať vás z funkcie dva a pol mesiaca pred voľbami je smiešne. Nie je to smiešne, lebo vy za dve a pol minúty narobíte toľko škody, že táto krajina sa z toho nespamätá dva a pol roka!
Blanár, Juraj, podpredseda NR SR (2022-06-24):
Vážené panie poslankyne, páni poslanci, dávam teraz možnosť prihlásiť sa ústne do rozpravy. Pán poslanec Kazda, pán poslanec Šefčík, pán poslanec Kuffa, pán poslanec Šeliga, pán poslanec Pročko, pán poslanec Benčík. Ukončujem možnosť prihlásiť sa do rozpravy. A ešte predtým... (Reakcie z pléna.) Poprosím vás, viem o všetkom. Pán spravodajca Zajačik požiadal a potom aj pán navrhovateľ v zmysle rokovacieho poriadku, takže ako prvý pán spravodajca a po ňom pôjde pán navrhovateľ Suja a budeme pokračovať s ústne prihláseným v rozprave. Nech sa páči, pán spravodajca.
Paška, Pavol, predseda NR SR (2012-05-15):
Vážené pani poslankyne, vážení páni poslanci, poprosím vás o zaujatie miesta v rokovacej sále, aby sme mohli v stanovenom termíne pokračovať v rokovaní programu 2. schôdze Národnej rady. Vážené pani poslankyne, páni poslanci, budeme pokračovať v rokovaní 2. schôdze Národnej rady Slovenskej republiky. Výbor pre financie, rozpočet pripravil návrh uznesenia Národnej rady k programovému vyhláseniu vlády a k jej žiadosti o vyslovenie dôvery. Návrh uznesenia máte vo svojich laviciach a je to tlač pod číslom 37a. Poprosím teraz pána spravodajcu pána poslanca Duchoňa, pána predsedu gestorského výboru, výboru pre financie a rozpočet, aby uviedol hlasovanie o návrhu uznesenia.
Zajačik, Vladimír, poslanec NR SR (2020-11-26):
Ďakujem pekne, pán predsedajúci. Vážené kolegyne, kolegovia, v rozprave vystúpil jeden poslanec, ale nebol podaný žiadny pozmeňujúci návrh, a preto, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený zákona v druhom čítaní.
Kočiš, Eduard, poslanec NR SR (2021-05-11):
Ďakujem pekne za slovo, pán predsedajúci. Pán kolega Karahuta, veľmi pekne ste zhrnul, prečo má poľovníctvo na Slovensku nielen podľa tejto petície, ale prečo má poľovníctvo na Slovensku zmysel ako také. Naozaj je to veľmi organizovaná skupina občanov Slovenskej republiky, poznamenal ste, že ide o 63 000 poľovníkov a poľovníčok, ktoré naozaj sa o zver vo svojich revíroch príkladne starajú, a je mi jasné, že touto petíciou boli, chceli... alebo chceli títo poľovníci vyvrátiť nejaké tlaky, ktoré sú na samotnú poľovnú komoru, ktorá naozaj pôsobí celoslovensky od tých najmenších organizácií v okresoch alebo v nejakých miestnych revíroch až po nejaké obrovské revíry, ktoré sú na území Slovenskej republiky, a veľmi dobre poznámku pripomenul aj pán kolega Puci, ale vy ste to tiež zhrnul vo svojej rozprave, že problémom je značná škodovosť na hospodárskych plodinách, ktoré táto vysoká alebo raticová zver spôsobuje, a nie je veľmi dobre došetrené alebo došetrené, akým spôsobom by mali byť títo poľnohospodári, ktorí naozaj niekedy až s krvavými očami na tých poľovníkov pozerajú, že akým spôsobom budú odškodňovaní. Mne je úplne jasné, že dotyčná poľovná organizácia nemôže za to, že zver, ktorá sa voľne pohybuje, spasie nejaké jariny alebo oziminy, ale títo poľnohospodári na to majú, samozrejme, iný názor, ale každopádne musíme hľadať nejakú zlatú strednú cestu, akým spôsobom aj týchto poľnohospodárov odškodniť, ale zároveň nepostihovať alebo nedávať za vinu všetko poľovníckym organizáciám a poľovníckym združeniam. Čiže ja naozaj vítam túto petíciu poľovného združenia a na záver dodám, áno, poľovníctvo na Slovensku má naozaj zmysel.
P. Hrušovský, predseda NR SR: (2003-07-10):
M. Maxon, poslanec: Ďakujem pekne. Ja by som si touto cestou dovolil len informovať kolegov poslancov a poslankyne, že o 15.00 hodine na pôde výboru pre pôdohospodárstvo v zasadačke č. 30 bude prijatie muža č. 2 Európskej únie v oblasti poľnohospodárstva Silvu Rodrigueza. Pokiaľ máte záujem tohto stretnutia sa zúčastniť, budete vítaní. Ďakujem pekne.
Jurinová, Erika, podpredsedníčka NR SR (2013-01-29):
Ďakujem, pán poslanec. Neregistrujem žiadne faktické poznámky. Takže dávam priestor poslednému písomne prihlásenému poslancovi, pánovi Abrhanovi.
Laššáková, Ľubica, poslankyňa NR SR (2024-02-15):
Ďakujem pekne za slovo, pán predsedajúci. Ja by som sa tiež vyjadrila k forme výberu. Pojem výberové konanie využíva niekoľko zákonov, to je úplne na mieste, hej? Výberové konanie sa neruší. Ja takisto si myslím, že verejné vypočutie v takejto podobe nemá opodstatnenie, aj vysvetlím prečo. Výberové konanie je vyššia forma overenia schopnosti kandidátov, ktorá sa využíva pri obsadzovaní niektorých významných pozícií. Výberové konanie sa robí pri výbere člena rady Úradu pre verejné obstarávanie, člena Súdnej rady Slovenskej republiky, člena Správnej rady verejných vysokých škôl. Verejné vypočúvanie sa aplikuje, keď chceme vybrať generálneho riaditeľa RTVS alebo člena Rady pre mediálne služby, ako sme nedávno aj teda boli účastní. Dôležitosť verejného vypočutia spočíva v práve občanov na zúčastňovaní sa na správe vecí verejných. Teraz vám poviem jeden príklad. Historik Anton Hruboň, o ktorom nik z kultúrnikov nepochybuje, sa vzdal členstva vo vedeckej rade liptovského múzea. Viete prečo? Mal vážne pochybnosti pri výberovom konaní pri verejnom vypočutí na riaditeľa múzea. Verejnosť na verejnom vypočutí takisto poukazovala na možný konflikt záujmov, napriek tomu ho štatutárka chválila. Načo potom bolo takéto verejné vypočutie? Ďakujem.
Hrnčiar, Andrej, podpredseda NR SR (2016-09-07):
Pýtam sa, či sa chce niekto pripraviť do rozpravy ústne. Nie je tomu tak. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Chce sa k rozprave vyjadriť spravodajca? Nie je tomu tak. 	Prerušujem rokovanie o tomto bode programu. Budeme pokračovať Informáciou o vydaných aproximačných nariadeniach vlády Slovenskej republiky v I. polroku 2016 a o zámere prijímania aproximačných nariadení vlády Slovenskej republiky v II. polroku 2016 . Materiál vlády je uverejnený ako tlač 161. Nech sa páči, pani ministerka Žitňanská, prosím vás o uvedenie tohto materiálu.
Pellegrini, Peter, predseda NR SR (2016-02-11):
Neprišiel mi na rozum ten správny výraz, ospravedlňujem sa.
B. Bugár, podpredseda NR SR: (2004-05-13):
Najprv budeme hlasovať o vládnom návrhu zákona o vyplatení jednorazového príspevku poberateľovi dôchodku v roku 2004 a o zmene a doplnení niektorých zákonov (tlač 645). Spravodajkyňou je pani poslankyňa Bauer. Nech sa páči, máte slovo.
Kollár, Boris, predseda NR SR (2023-06-20):
Čiže o 0,17 hlasujeme pre RTVS, financovanie RTVS. Prosím, prezentujme sa a hlasujeme. (Hlasovanie.) Prítomných 138 poslancov, za 90, proti 12, zdržalo sa 36. Uvedený návrh sme schválili.
P. Hrušovský, predseda NR SR: (2004-05-12):
Budeme teraz pokračovať v prerušenom rokovaní o vládnom návrhu zákona o náhrade za bolesť a o náhrade za sťaženie spoločenského uplatnenia , ktorý prerokúvame ako tlač 613. Vítam pána ministra, pani spoločnú spravodajkyňu, ktorí zaujali svoje miesta, a dávam slovo pánovi poslancovi Muňkovi s faktickou poznámkou. Nech sa páči, s faktickou poznámkou páni poslanci Muňko a Džupa. Zapnite pána poslanca Muňka. Nech sa páči, pán poslanec.
Hort, Milan, podpredseda NR SR (2010-11-04):
Ďakujem, pán minister. Teraz pristúpime k ďalšej otázke, ktorú položil pán poslanec Juraj Blanár. Poslanec Blanár nie je v rokovacej sále, čiže otázka položená nebude. Ďalej v poradí otázka č. 6 je opäť od pána poslanca Ivana Štefanca a je taktiež ministrovi hospodárstva Slovenskej republiky pánovi Miškovovi: „Pán minister, ako plánujete podporovať obnoviteľné zdroje pre dosiahnutie cieľov stanovených v stratégii Európa 2020?“ Pán minister, opäť je tu priestor na vašu odpoveď. Nech sa páči.
Baránik, Alojz, poslanec NR SR (2017-02-07):
Ďakujem. Ešte by som aj v reakcii na kolegu, na vystúpenie kolegu Galeka uviedol to, že, bohužiaľ, tak ako to vidíme aj v tomto pléne pri prejednávaní tohto zákona, ten efekt sprísnených predpisov týkajúcich sa banskej činnosti bude za tejto vlády, za vlády tejto garnitúry bude ten, že ešte okatejšie, otvorenejšie a vyzývavejšie budú porušované trestnoprávne postupy. To znamená, že ešte okatejšie bude prokuratúra pod vedením nelegitímneho generálneho prokurátora ignorovať svoju prácu, ešte okatejšie a vyzývavejšie bude polícia sa všetkým pozostalým po tých baníkoch vysmievať, že nič nemôžu, pretože to, čo sa deje s dôsledkami porušenia predpisov, o tom rozhoduje naša polícia a naša prokuratúra a naše súdy, a my všetci vieme, že títo pracujú len pre túto mafiánsku garnitúru, ktorá nám tu vládne. Ďakujem.
Kollár, Boris, predseda NR SR (2022-11-30):
Prosím, prezentujme sa a hlasujeme. (Hlasovanie.) Prítomných 137 poslancov, za 72, proti 11, zdržalo sa 54. Konštatujem, že sme prijali uznesenie Národnej rady, ktorým sa schválili návrh rozpočtu Exportno-importnej banky na rok 2023 . Prosím spoločného spravodajcu z výboru pre financie a rozpočet poslanca Juraja Gyimesiho, aby uviedol hlasovanie o návrhu uznesenia Národnej rady k návrhu Súhrnnej výročnej správy za rok 2021 (tlač 1304). Aby som ti neskomolil meno, vieš. (Predsedajúci sa obrátil na spravodajcu.) (Hlasovanie o návrhu Súhrnnej výročnej správy Slovenskej republiky za rok 2021 , tlač 1304.)
S. Becík, minister pôdohospodárstva: (2009-09-09):
Predložený návrh zavádza odmeňovanie členov rady fondu napriek tomu, že zákonná úprava pri konštituovaní tohto orgánu ich odmeňovanie nepredpokladala. Nová zákonná úprava však určuje povinnosť rade fondu prerokovať každú uzatváranú zmluvu pred podpisom štandardnými zástupcami fondu. V praxi to znamená, že rada fondu mesačne prerokúva niekoľko desiatok zmlúv, čo si od jej členov vyžaduje ich dôkladné preštudovanie a často i prekonzultovanie s odborníkmi z príslušnej oblasti, takže táto činnosť si od členov rady fondu vyžaduje mesačne niekoľko desiatok hodín. Vzhľadom na uvedené dovoľujem si vás požiadať o prerokovanie predkladaného návrhu zákona a o posunutie do druhého čítania. Ďakujem za slovo.
B. Bugár, podpredseda NR SR: (2004-09-07):
(Hlasovanie.) Prítomných 133 poslancov, za 96, proti 3, zdržalo sa 33 poslancov, nehlasoval 1. Konštatujem, že tento vládny návrh zákona sme postúpili do druhého čítania. Nech sa páči. Zs. Komlósy, poslanec: Ďalej navrhujem, aby Národná rada pridelila návrh na prerokovanie okrem výboru pre financie, rozpočet a menu aj ústavnoprávnemu výboru, výboru pre pôdohospodárstvo s tým,  že za gestorský výbor navrhujem výbor pre financie, rozpočet a menu. Zároveň navrhujem, aby uvedený návrh prerokovali výbory do 13. októbra a gestorský výbor do 15. októbra 2004.
Hrnčiar, Andrej, podpredseda NR SR (2020-02-21):
Prosím, prezentujme sa a hlasujme. (Hlasovanie.) Prítomných 68, za 67, proti nikto, nezdržal sa nikto, nehlasoval 1. Národná rada nie je uznášaniaschopná. (Reakcie z pléna.) Dobre, čiže v zmysle rokovacieho poriadku bude opätovné hlasovanie o 15 minút, čiže budeme pokračovať hlasovaním o návrhu vlády na skrátené, budeme hlasovať 12.35 hod. (Reakcie z pléna.) (Pätnásťminútová prestávka.) (Po prestávke.)
Vašečka, Richard, poslanec NR SR (2023-05-09):
Nasleduje hlasovanie o návrhu pod bodom 9 zo spoločnej správy, ktorý vyňal na samostatné hlasovanie pán poslanec Gröhling. Pán predsedajúci, prosím, dajte o tomto návrhu hlasovať.
Kozelová, Monika, poslankyňa NR SR (2022-03-17):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor pre financie a rozpočet a Výbor pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 22. apríla 2022 a v gestorskom výbore do 25. apríla 2022. Vážený pán predsedajúci, ďakujem, skončila som, prosím, otvorte rozpravu.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 137 poslancov, za 93, proti žiadny, zdržalo sa 41 poslancov a nehlasovali 3. Konštatujem, že sme tento návrh schválili. Nasleduje hlasovanie v druhom čítaní o vládnom návrhu zákona o dopravných prostriedkoch a prepravných prostriedkoch používaných na prepravu skaziteľných potravín. Je to tlač 1457, bod 21 schváleného programu. Opäť dávam slovo pánovi poslancovi Petrovi Vonsovi, aby hlasovanie uvádzal. (Hlasovanie o vládnom návrhu zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov , tlač 1457.)
Raši, Richard, poslanec NR SR (2020-07-07):
Ďakujem pekne. Pán poslanec Dostál, pani poslankyňa Tabák, celý čas som hľadal, či som bol niekde odcitovaný, no ad jedna, neboli sme v Národnej rade Slovenskej republiky, čiže sme vystúpiť nevedeli. Ale určite nenájdete žiadne moje vyjadrenie, a môžte ich teraz začať hľadať všetci, ktoré by hovorilo o tom, že by som pána Danka obhajoval alebo sa ho nejako zastával a obhajoval jeho vtedajšiu prácu. Ale problém celý je, že vás dobieha minulosť. A ako som povedal na začiatku, toto moje vystúpenie nebolo venované pánovi predsedovi, lebo on urobil chybu, nejako ju odkomunikoval, niektorí ste s tým spokojní boli, niektorí neboli. Ale vás, ktorí ste sa tak múdro vyjadrovali, ktorí ste tu boli hrdinovia a toho rozprávali ste o morálke, tak vás dobieha minulosť. A aj o tom svedčí aj počet zapísaných zástupcov klubov, počet zapísaných písomne – jeden. O tom svedčia dve faktické poznámky. Čiže normálne ste tu mali vystúpiť a mali ste sa ruvať za predsedu Národnej rady. Ale je tu ticho. A vy viete prečo, a vy viete prečo. A vie to tu každý. Takže vidíte, aj my sme kľudní, nie sme agresívni, tak ako to bolo, keď ako ste boli agresívni vy pri pánovi predsedovi Dankovi. My len konštatujeme, sucho, faktograficky uvádzame zdroje citácií, aj na toto má celé význam a hovoríme len to, čo tu odznelo v pres... alebo vo veľmi podobnom prípade. Takže ja verím, že aj toto bude jedno veľké poučenie a budete skôr rozmýšľať v budúcnosti, ako rozprávať. Ďakujem pekne.
Vášáryová, Magdaléna, poslankyňa NR SR (2014-09-11):
Ja som dlho rozmýšľala, že kedy začne zneužívanie moci a prejav arogancie, o ktorom nakoniec hovoril aj sám Robert Fico, kedy začne sa prejavovať ešte výraznejšie v Národnej rade. A myslím si, že teraz sa tento valec, ktorý má jasného predchodcu v časoch Vladimíra Mečiara, začína zrýchľovať. A aj to, čo dnes zažívame, je presne dôkazom toho, o čom hovorím. Ale čo mi najviac prekáža dnes, že všetky tieto návrhy, ktoré sú absolútne nezlučiteľné s demokratickou atmosférou, s demokratickým štátom, úcty k právu a úcty k parlamentnej demokracii, predkladá žena. To mi ako predsedkyni Živeny prekáža najviac. A teraz som pochopila, prečo musia byť ženy podpredsedníčky parlamentu. Aby boli poslušné, aby boli poslušné, tak ako za časov Mečiara tieto ženy plnili takéto úlohy, aby to, aby to jednoducho zobrali na seba. Všimnite si, že žiaden muž, ženy prebrali na seba túto hnusnú, špinavú úlohu. Ako predsedníčka Živeny musím povedať, že ma to mimoriadne, mimoriadne bolí, že ženy znovu, znovu, tak ako za časov Slotu a za časov Mečiara, sú ochotné plniť tieto špinavé úlohy.
M. Číž, podpredseda NR SR: (2008-04-01):
Teraz má slovo pán poslanec György Juhász.
Šeliga, Juraj, poslanec NR SR (2021-12-10):
Tak dobre. Ďakujem. Len pre upresnenie. (Ruch v sále.)
Jarjabek, Dušan, poslanec NR SR (2015-05-27):
Čiže buďte takí láskaví a zamyslite sa nad sebou, kam ste doviedli túto spoločnosť aj v rámci tejto schôdze a týchto informácií, ktoré tuná takýmto spôsobom sú podávané ministrami, ktoré prichádzajú s týmito informáciami, úplne novými pre verejnosť, a dúfam, že verejnosť na to aj patrične zareaguje. Ďakujem veľmi pekne za pozornosť.
Horváth, Zoltán, poslanec NR SR (2011-12-02):
Keďže sme odhlasovali všetky body zo spoločnej správy, prosím, dajte hlasovať o pozmeňujúcom a doplňujúcom návrhu, ktoré podala pani poslankyňa Blahová.
Baránik, Alojz, poslanec NR SR (2016-12-08):
Ďakujem. Ja by som k tomuto dodal len to, že v rozpore s tým, čo tvrdia tí, ktorí sa zastávajú týchto bývalých eštebákov, že konali len v súlade s vtedy platnými predpismi, nie je to pravda. V drvivej väčšine konali v rozpore s vtedy platnými predpismi a rozhodne konali v rozpore s medzinárodnými pravidlami, ktoré platili aj vo vtedajšom Československu. Takže takáto obrana neobstojí. Ďakujem.
Paška, Pavol, predseda NR SR (2013-12-17):
Prepáčte, pán poslanec, nepočujem vás. Ste zapnutý? Dámy a páni, poprosím vás o pozornosť.
Danko Andrej, podpredseda NR SR (2024-02-27):
Áno, tak, ako si...
Kollár, Boris, predseda NR SR (2023-02-14):
Prosím pekne, pán poslanec, toto neni, prosím vás pekne, to... (Povedané súbežne s rečníkom a za hlasných protestov v sále.)
Blanár, Juraj, podpredseda NR SR (2021-10-20):
Ďakujem za túto informáciu, čiže vyčerpali sme tento bod. Hlasovanie o tomto bude zajtra o 11.00 hod., prerušujem rokovanie o tomto bode programu a vyhlasujem krátku dvojminútovú prestávku. Budeme hlasovať, ja poprosím, aby ste všetci zaujali svoje miesto, aby sme po 2 minútach mohli pristúpiť k hlasovaniu všetkých prerokovaných bodoch. Ďakujem. (Dvojminútová prestávka.)
Laurenčík, Milan, podpredseda NR SR (2021-05-04):
Prosím, prezentujme sa a hlasujme o bode č. 2 spoločnej správy. (Hlasovanie.) Prítomných 129, za 88, proti 0, zdržalo sa 40, nehlasoval 1. Tento bod sme schválili. Nech sa páči, ďalšie návrhy.
B. Bugár, podpredseda NR SR: (2001-09-18):
Pán poslanec Brňák. P. Brňák, poslanec: Ja by som chcel, pán podpredseda, vlastne zdupľovať to, čo už bolo povedané. Myslím si, že ak raz parlament prijal svoje uznesenie, toto uznesenie je záväzné aj pre podpredsedu parlamentu, aj pre predsedajúceho, ba dokonca aj pre predsedu parlamentu, pretože Národná rada je viac ako podpredseda parlamentu alebo predseda parlamentu. A ak si iste všetci dobre spomíname, tak návrh pani poslankyne Sabolovej znel tak, že uvedený bod sa bude prerokúvať za účasti uvedených ministrov. Čiže, inými slovami povedané, logika hovorí, ak tu títo ministri nebudú, o tomto návrhu nebudeme rokovať. A toto uznesenie predsa je dostatočne zrejmé a jasné k tomu, aby sa naplnilo, pretože taká bola vôľa Národnej rady Slovenskej republiky. Ďakujem.
Mičovský, Ján, poslanec NR SR (2013-06-19):
Ďakujem za slovo, vážená pani podpredsedníčka Národnej rady. No možno, aby sme odpovedali tak globálne všetkým, tak sa treba pozrieť na to, aký je ten zásadný rozdiel aspoň v mojom chápaní medzi tými podnikateľmi v súkromných podnikoch a medzi tými štátnymi. Podnikateľ v každom súkromnom sektore bude rozhodovať skutočne cez prizmu zisku. Je to jeho legitímnym cieľom a snaží sa svoju pozornosť zamerať na tú škulinu na trhu, kde cíti, že možnosť generovať zisk je relatívne tá najlepšia. Štátny podnik je absolútne v inej rovine. Štátny podnik je tu nie kvôli tomu, aby našiel priestor pre generovanie zisku, ale aby zabezpečil fungovanie vecí, ktoré jednoducho nie je možné z pohľadu zisku považovať za prednostné, za hodné pozornosti. Ja viem, tie lesy mi ozaj pasujú možno najviac, ale keď hovoríme o inom štátnom podniku, aby som si pomohol, vodohospodárske stavby, no ja sa spytujem, ktorý súkromný podnikateľ sa pustí do budovania priehrad, aby zabezpečil veci, ktorých návratnosť, ak vôbec, tak sa dá počítať na desiatky, ak nie na stovku rokov. Chcem poukázať práve na to, že vždy budú v spoločnosti oblasti, kde je potrebné dať absolútnu prednosť správnej správe konkrétneho predmetu ako zisku, a tam je, pani poslankyňa Šedivcová, aj odpoveď práve pre vás, že vlastne ten základný rozdiel je v tom, že v súkromnom sektore sa riskuje a likvidácia ľahko môže prísť do hry, lebo dobré úmysly môžu rýchlo skončiť, a v štátnom podniku sa riskovať nesmie. Nevravím, že tam neexistuje podnikateľské riziko. Hovorím, že tam musíme mať ľudí, manažment, ktorí nič také nepripustí. Tak toto je ten základný rozdiel a môžeme sa o tom ešte pobaviť pri tej ďalšej sto jedenástke. Ďakujem.
A. Belousovová, podpredsedníčka NR SR: (2008-02-14):
M. Janušek, minister výstavby a regionálneho rozvoja SR: Pani poslankyňa, tento materiál pripravovali práve ľudia od generálneho riaditeľa inšpektorátu životného prostredia. Viete, ja vám poviem, ja dôverujem týmto ľuďom, ktorí sú odborníci, ktorí majú svoje skúsenosti a ktorí, myslím si, že robia tak, aby plnili zákony Slovenskej republiky. Takže ono, keď hovoríte, že je nejaká zmena, treba tam asi nejaké postupy zase urobiť. Ale pokiaľ sa oni takto vyjadrili v minulosti, tak asi je to tak. Takže toto je moja odpoveď. Ďakujem.
Číž, Miroslav, podpredseda NR SR (2015-02-13):
Pán poslanec Lipšic.
Laššáková, Jana, podpredsedníčka NR SR (2012-09-12):
Pán spravodajca, zaujmite miesto určené pre spravodajcov a otváram všeobecnú rozpravu. Do rozpravy som dostala písomné prihlášky za klub SDKÚ – DS pani poslankyňa Žitňanská, za klub strany Sloboda a solidarita pán poslanec Martin Poliačik, ďalej do rozpravy sú prihlásení pán poslanec Miroslav Beblavý a pán poslanec Gábor Gál. Nech sa páči, dávam slovo pani poslankyni Lucii Žitňanskej za klub SDKÚ – DS.
Hrušovský, Pavol, podpredseda NR SR (2011-09-13):
Pán poslanec Muňko, prerušujem vaše vystúpenie. Prosím, aby ste vrátili pánovi poslancovi čas na vystúpenie s faktickou poznámkou. A prosím o pokoj v rokovacej sále. Nech sa páči, pán poslanec.
Laššáková, Jana, podpredsedníčka NR SR (2013-05-17):
S reakciou pán poslanec Gaži. Nech sa páči.
Sulík, Richard, predseda NR SR (2011-09-13):
Dobre. Myslím, že, myslím, že starí bardi si povedali, že by mohlo stačiť. (Ruch v sále.) Pán poslanec Paška, procedurálny návrh, nech sa páči.
Ľ. Vážny, minister dopravy, pôšt a telekomunikácií SR: (2007-12-07):
Vláda Slovenskej republiky návrh zákona prerokovala dňa 7. novembra 2007 a prijala k nemu uznesenie č. 951. Predloženým vládnym návrhom zákona sa zriaďuje služba mýtnej polície v rámci Železničnej polície a upravujú sa oprávnenia a povinnosti policajtov, ktorí budú zaradení do útvarov novozriadenej služby mýtnej polície. Služba mýtnej polície bude vykonávať svoju pôsobnosť na vymedzených úsekoch diaľnic, ciest pre motorové vozidlá a ciest prvej triedy. Navrhované oprávnenia a povinnosti policajta služby mýtnej polície budú predovšetkým smerovať k zabezpečeniu efektívnej a účelovej kontroly dodržiavania povinností vyplývajúcich z novo zavedeného elektronického výberu mýta za užívanie vymedzených úsekov diaľnic a ciest pre motorové vozidlá. Vládnym návrhom zákona sa zároveň menia a dopĺňajú aj iné zákony súvisiace so zriadením a činnosťou služby mýtnej polície a s výkonom oprávnení a povinností policajtov tejto služby. Zriadenie služby mýtnej polície bude mať dopad na štátny rozpočet a na zamestnanosť tak, ako je to uvedené v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie. Dovoľujem si vás požiadať o podporu pri prerokovávaní predloženého vládneho návrhu zákona a o jeho schválenie v prvom čítaní. Ďakujem za pozornosť.
Beluský, Martin, poslanec NR SR (2021-02-05):
Ďakujem pekne za slovo, pán podpredseda. Vážené panie poslankyne, páni poslanci, dovoľujem si podať ešte pozmeňujúci návrh k tomuto návrhu uznesenia vzhľadom na to, že ešte nastali nejaké zmeny, keď odišli niektorí poslanci z nášho klubu. Stratili členstvo a potrebujeme tých ľudí nahradiť a takisto niektorých členov ešte potrebujeme zmeniť. Nebudem viacej zdržiavať nejakým odôvodňovaním a prejdem rovno k pozmeňujúcemu návrhu poslanca Martina Beluského k návrhu na zmeny v zložení výborov Národnej rady Slovenskej republiky (tlač 414). 1. V bode 1 sa písm. A „odvoláva“, dopĺňa nasledovne: „poslanca Andreja Medveckého (ĽS Naše Slovensko) zo Zahraničného výboru Národnej rady Slovenskej republiky, poslanca Miroslava Suju (nezaradený) z Výboru Národnej rady Slovenskej republiky pre pôdohospodárstvo a životné prostredie, poslanca Ondreja Ďuricu (nezaradený) z Výboru Národnej rady Slovenskej republiky pre nezlučiteľnosť funkcií, poslanca Milana Mazureka z Výboru Národnej rady Slovenskej republiky pre európske záležitosti, poslanca Eduarda Kočiša (nezaradený) z funkcie náhradného člena Výboru Národnej rady Slovenskej republiky pre európske záležitosti a poslanca Ondreja Ďuricu (nezaradený) z funkcie náhradného člena Výboru Národnej rady Slovenskej republiky pre európske záležitosti.“ 2. V bode 2 sa písm. B „volí“ dopĺňa nasledovne: „poslanca Andreja Medveckého (ĽS Naše Slovensko) za člena Výboru Národnej rady Slovenskej republiky pre pôdohospodárstvo a životné prostredie, poslanca Miroslava Suju (nezaradený) za člena Zahraničného výboru Národnej rady Slovenskej republiky, poslanca Rastislava Schlosára (ĽS Naše Slovensko) za člena Výboru Národnej rady Slovenskej republiky pre nezlučiteľnosť funkcií, poslanca Martina Beluského (ĽS Naše Slovensko) za člena Výboru Národnej rady Slovenskej republiky pre európske záležitosti, poslanca Petra Krupu (ĽS Naše Slovensko) za náhradného člena Výboru Národnej rady Slovenskej republiky pre európske záležitosti za poslanca Martina Beluského, poslankyňu Magdalénu Sulanovú (ĽS Naše Slovensko) za náhradnú členku Výboru Národnej rady Slovenskej republiky pre európske záležitosti za poslanca Jozefa Šimka a poslanca Mariana Kotlebu (ĽS Naše Slovensko) za člena Výboru Národnej rady Slovenskej republiky na preskúmavanie rozhodnutí Národného bezpečnostného úradu.“ Ďakujem veľmi pekne za podporu.
P. Hrušovský, podpredseda NR SR: (2002-07-03):
Otváram rozpravu. Pýtam sa vás, páni poslanci, či sa chcete prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak, preto vyhlasujem rozpravu za skončenú. Prerušujem rokovanie o tomto bode programu. Ďakujem pani poslankyni Slavkovskej a pani poslankyni Dolník... (Hlasy z pléna.) Pani poslankyňa, rozprava bola skončená, neprihlásili ste sa, žiaľ. Páni poslanci, poslankyne, budeme pokračovať v rokovaní ďalším bodom programu, ktorým je návrh poslanca Národnej rady Slovenskej republiky Jaroslava Slaného na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , ktorý prerokúvame ako tlač 1561. Prosím pána poslanca Slaného, aby návrh uviedol a odôvodnil. J. Slaný, poslanec: Ďakujem za slovo. Vážený pán predsedajúci, milé kolegyne, kolegovia, cieľom navrhovanej právnej úpravy je vytvoriť priestor na účinnú aplikáciu zákona Národnej rady Slovenskej republiky č. 19/2001 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z., a to osobitne vo vzťahu k implementácii acquis communautaire v oblasti spoločnej poľnohospodárskej politiky, organizovania trhu s vybranými poľnohospodárskymi agrokomoditami, a predstavuje prioritu aproximácie práva podľa aktualizovaného znenia Národného programu pre prijatie acquis communautaire či čl. 70 Európskej dohody o pridružení, ako aj prílohy tzv. Bielej knihy – kapitola poľnohospodárstvo, legislatíva pre oblasť poľnohospodárskych trhov. Návrh zohľadňuje v súčasnosti platnú organizáciu činnosti vlády a ústredných orgánov štátnej správy a v nadväznosti na citovaný zákon zveruje Ministerstvu financií Slovenskej republiky pôsobnosť vo vzťahu k tvorbe uskutočňovania cenovej politiky vrátane uplatňovania a organizovania činnosti vlády a organizácie ústrednej štátnej správy v znení zákona č. 143/2002 Z. z. za účelom odstránenia prípadných medzier, resp. vzájomne kolíznych ustanovení právneho poriadku Slovenskej republiky. Podotýkam, že navrhovaná právna úprava je v súlade s Ústavou Slovenskej republiky a s medzinárodnými zmluvami, ktorými je Slovenská republika viazaná. Ďakujem, pán predsedajúci.
Kuffa, Štefan, poslanec NR SR (2023-03-23):
Je absurdnosťou skutočnosť tá, že odsúdenie Slovenska v Bruseli samotnými Slovákmi je, je čosi čo je neprijateľné. Naši kolegovia v Europarlamente majú predovšetkým reprezentovať Slovenskú republiku. Myslím si, že nie sme jediný štát, kde možno takéto udalosti, ktoré sa stali tuná na Zámockej, sa stanú aj v Európe, aj kdesi inde, ale asistovať pri tom jak v podstate tá Slovenská republika Európskym parlamentom bola odsúdená, naopak poslanci teda zo Slovenska, delegovaní v Bruseli, majú stáť na strane Slovenska a zastať sa v podstate našej vlasti. To jak tu bolo spomenuté, presne Slovenská republika a v podstate aj slovenský ľud, tie kresťanské hodnoty, ktoré tuná vyznávame, to je to, čo bruselským byrokratom, myslím si, že vadí. A toto je vec, ktorú si máme naozaj chrániť a nenechať sa jednoducho vťahovať do takejto agendy, ktorá tuná je prezentovaná. Tento návrh, ktorý tuná máme na stole, návrh tohto uznesenia v každom prípade sme pripravení ho podporiť a budeme hlasovať za, aby aj v budúcnosti sa nedialo čosi také, kde Brusel bude o nás rozhodovať a bude odsudzovať Slovenskú republiku. Ďakujem.
Pellegrini, Peter, predseda NR SR (2024-01-17):
Pán poslanec Lackovič.
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 144 poslancov, za 137, 6 sa zdržali, 1 nehlasoval. Návrh bol schválený. Ďalej.
Šeliga, Juraj, podpredseda NR SR (2021-03-17):
Pani poslankyňa Sulanová, nech sa páči.
Uhrík, Milan, poslanec NR SR (2018-09-17):
Ja na všetkých týchto príspevkoch sa najviac vždycky pozastavujem nad tým, ako dokážu niektorí ľudia absolutizovať slová nenávisť a láska k blížnemu. To, že niečo nepodporujem, že nie som ochotný zahlasovať za rozšírenie práv, ktoré podľa mňa neprináležia istej skupine obyvateľov, to predsa neznamená, že automaticky ich nenávidím. To takéto zjednodušenia sú vyslovene cieľom len nejakého marketingu alebo teda nejakej propagácie a nejakého psychického nátlaku, pretože vôbec to, že niečo nechcem podporovať, že si neželám, aby sa to nejakým spôsobom ďalej rozmáhalo, aby to bolo propagované ako niečo normálne, niečo, niečo, čo treba nasledovať, nejaký nasledovaniahodný vzor, to ešte neznamená, že automaticky k tomu musím cítiť nejakú nenávisť. Vystúpenie pána Budaja bolo skutočne veľmi takým, takým zaujímavým vzhľadom k tomu, že poslanecký klub OĽANO sa vo väčšine, teda aspoň dosiaľ som bol presvedčený, tvári ako kresťanský, konzervatívne založený. Teraz pán Budaj vystúpil úplne s inou interpretáciou tohto kresťanstva. Som zvedavý, čo by mu na to povedali možno nejakí kňazi, čo by mu na to povedali mnohí veriaci, čo by mu na to povedali napríklad aj účastníci omše v Šaštíne, ktorá bola cez víkend. Skôr mi to pripadá také farizejstvo zo strany klubu OĽANO, že jednoducho hrajú na všetky strany. Že chcú byť trošku kamaráti aj s kresťanmi, chcú byť tak trošku kamaráti aj s liberálmi. Jednoducho každému sa trošku zapáčiť. Každý povie niečo, aby hrali na všetkých tých svojich voličov. Tieto prejavy sú tzv., ľudovo, slniečkarské prejavy pripomínajúce skôr nejaké 60. roky, hipisákov, ktorí takisto všemožne objímali všetko možné. Ale história ukázala, že to nie je správny prístup. Jednoducho sú v spoločnosti pravidlá, ktorá musia byť dodržiavané. Nie, bohužiaľ, každý má nárok na všetko. To je dané nie nejakým odsudzovaním, ale jednoducho nejakou prirodzenosťou, nejakými základnými pravidlami. A takto v spoločnosti vždy bolo, bude a musí byť.
Pavelka, Radoslav, poslanec NR SR (2018-02-07):
No tak... (Prerušenie vystúpenia predsedajúcou.)
M. Pado, poslanec: (2006-10-18):
Chcem poukázať na neustále lavírovanie a o smerovaní, podriaďovanie sa náladám občanom, voličov bez vlastného pevného názoru. Pozri rovná daň, milionárska daň, nehovoriac o  strašení občanov, či ide o radikálne zvýšenie cien o vstupe Slovenska do Európskej únie, o hroznej bezpečnostnej situácii v Slovenskej republike, či o energetickej katastrofe, ktorá Slovensko čaká. Proste, pán predseda vlády Fico veľmi dobre vie ako na to. Najprv nastraší ľudí, navodí katastrofický scenár, potom víťazoslávne nastúpi a problém vyrieši. Tak to bolo s milionárskou daňou, najprv tvrdý scenár, potom poľavenie, a keď sa to nakoniec verejnosti nepáčilo, pretože verejnosť je pre vás veľmi dôležitým prvkom, pretože namietali, že nie je to plnenie sľubov, že je to výsmech, tak ste pritvrdili. To isté s asignačnou daňou. Najskôr nič, potom po vzbure neziskového sektora, tak ste ustúpili, spravili ste kozmetickú úpravu. Pán Fico veľmi šikovne využíva to, čo v tejto spoločnosti zostalo po viac ako 40 rokoch vládnutia komunistov. Ľudia si zvykli na to, že vláda, štát to za nich vyrieši, že nie je dôležité za každú cenu sa starať o seba samého, že to nie je nutné. Stačí jedno. Stačí zvoliť toho správneho človeka, tú správnu politickú stranu a oni sa už o všetko postarajú. Nemusíte so mnou súhlasiť, ale vaša kolegyňa, bývalá podpredsedníčka SMER-u, europoslankyňa pani Monika Beňová-Flašíková v týždenníku Týždeň priznala, že si uvedomuje, že pomohla kultu moci. Je to to isté, ako povedať, pomohla som k nástupu diktátora. Ďakujem za pozornosť.
P. Paška, predseda NR SR: (2007-05-11):
Pán Ľuboš Martinák je určeným spravodajcom. Máte slovo, pán poslanec.
B. Bugár, podpredseda NR SR: (2001-12-14):
Nech sa páči.
Kamenický, Ladislav, poslanec NR SR (2021-06-15):
Pán Mizík bol predo mnou.
Richter, Ján, minister práce, sociálnych vecí a rodiny SR (2012-08-09):
Ďakujem pekne za slovo, pán poslanec, aj za otázku. Dovoľte, aby som vám sprostredkoval odpoveď pani ministerky zdravotníctva. Všetky dopady návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov (tlač 141), ktorým v článku V novelizuje sa zákon č. 580/2004 Z. z. o zdravotnom poistení a o zmene a doplnení zákonov č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, sú uvedené v doložke vplyvov, ktorá je súčasťou tohto návrhu zákona. Vplyv úpravy minimálneho vymeriavacieho základu na tzv. samoplatiteľov poistného na verejné zdravotné poistenie. Kvantifikácia vplyvu úpravy minimálneho vymeriavacieho základu u tzv. samoplatiteľov verejného zdravotného poistenia vychádza z údajov roku 2011 a v navrhovanej úprave v oblasti dohodárov, to znamená zavedenie povinnosti platiť verejné zdravotné poistenie z príjmov a dohôd o prácach vykonávaných mimo pracovného pomeru. Zvýšenie minimálneho vymeriavacieho základu zo 44,2 % na 50 % priemernej mzdy spôsobí zvýšenie minimálneho ročného preddavku samoplatiteľa o 76,68 eur. Počet samoplatiteľov v roku 2011 predstavoval 116 525 osôb. Zavedenie povinnosti platenia verejného zdravotného poistenia z vybraných príjmov z dohôd spôsobí, že počet samoplatiteľov sa zníži, nakoľko podľa návrhu zákona doterajší samoplatitelia, to znamená osoby len s príjmom z dohôd, získajú status zamestnancov. Pri kvantifikácii sa vychádzalo z predpokladu, že táto zmena zníži počet samoplatiteľov cca o 22 000 osôb. Skončil som, pani podpredsedníčka.
V. Novotný, poslanec: (2007-10-16):
Pán poslanec Zelník, je to niekde aj v zahraničí tak. Myslím, že aj v Belgicku to takýmto spôsobom funguje. Problém je, že my sme zvolili iný model. Zvolili sme ho začiatkom deväťdesiatych rokov. A všetci ministri, nech boli z akejkoľvek strany, sa držali modelu slobodnej voľby lekára. Teraz zavádzame niečo, už od čoho sme odišli. A snažíme sa nájsť akúsi kombináciu. Kombinácia starého a nového modelu logicky nemôže dobre fungovať. To je to isté, ako keď na jednej strane chceme obmedzovať zdravotné poisťovne, ale na druhej strane všetkých ostatných necháme orientovať sa na zisk. Čo sa týka tvojho príkladu, že sa niekto prisťahuje na sídlisko. Ak je akútne chorý, musí mu byť poskytnutá zdravotná starostlivosť. A každý kolega mu ju poskytne. Zákon na to pamätá. Som o tom presvedčený, že keď príde k všeobecnému lekárovi, ktorého si vyberie, a poprosí ho, určite mu zoberie jeho zdravotnú dokumentáciu, pretože s ňou ide aj platba od zdravotnej poisťovne v najbližšom období. A ak sa tak nestane a on si vybral toho konkrétneho, moja otázka je, prečo si toho vybral, keďže sa prisťahoval, nepozná tých lekárov. Ale keď si ho vybral, má šancu sa odvolať lekárovi samosprávneho kraja. Takže zákon na to pamätá. Zákon toto rieši. A čo sa týka sledovania pacienta, ja o tom nie som, a to reagujem aj na pani poslankyňu Sániovú, presvedčený, že toto je najlepší model sledovania. Dobrý model sledovania je eHealth, keď ho raz budeme mať. A keď už tak chceme dobrý model sledovania, tak to sú napr. liekové knižky, aby sme presne vedeli, kto komu koľko čo predpíše. Praktický lekár to neodsleduje. Praktický lekár, keď bude mať zahltenú ambulanciu, nebude mať dostatok času a mnohokrát sa ani k názoru vysokého špecialistu nebude mať čas odborne postaviť. Ešte k tým špecialistom poviem len toľko. Ja nič proti tomu nemám, aby slúžili v nemocnici, ale nech je to možnosť, a nie... (Vystúpenie prerušené časomierou.)
S. Janiš, poslanec: (2003-09-17):
Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Návrh zákona obsahuje doložku zlučiteľnosti s právom Európskych spoločenstiev a Európskej únie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada uzniesla na tom, že po rozprave odporučí uvedený návrh zákona prerokovať v druhom čítaní. Ďalej navrhujem, aby návrh zákona prerokovali výbor ústavnoprávny a Výbor Národnej rady pre hospodárstvo, privatizáciu a podnikanie aj ako gestorský výbor. Odporúčam, aby predmetný návrh prerokovali výbory v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady. Pán predsedajúci, otvorte rozpravu.
Hrnčiar, Andrej, podpredseda NR SR (2017-03-30):
Pán poslanec, ja vás normálne, slušne upozorňujem na dodržiavanie rokovacieho poriadku. Končím možnosť nahlásiť sa s faktickými poznámkami. Na vystúpenie pána poslanca sú tri faktické poznámky. Nech sa páči, pán poslanec Číž.
Pellegrini, Peter, predseda NR SR (2024-01-25):
Zabezpečíme. Ďakujeme pekne. Neviem, čím si to zaslúžilo potlesk. Štandardná technická záležitosť. Zabezpečíme, samozrejme, aby vám to bolo do budúcna jasné, ale minule túto vec veľmi korektne vyriešila a oznámila vám vaša opozičná poslankyňa z KDH, ktorá tento popis aj minule, keď ste mali takéto nejaké nedopatrenia, tak... Lepšie sa nastavte, aby vás bolo vidieť v obraze, dobre? (Povedané poslancovi Matovičovi, ktorý stál bokom pred predsedom a držal papier s nápisom Klamár bez svedomia.) Pani poslankyňa Števulová.
P. Hrušovský, predseda NR SR: (2003-09-24):
Prosím pána predsedu, aby Národnej rade Slovenskej republiky predniesol návrh uznesenia mandátového a imunitného výboru o nastúpení náhradníka. Prosím, všetci sme porozumeli návrhu uznesenia? Prosím, prezentujme sa a hlasujme za návrh uznesenia, ktorým Národná rada schváli nastúpenie náhradníka Imricha Hamarčáka na neuplatňovaný mandát poslanca Pavla Ruska. (Hlasovanie.) Prítomných je 118 poslancov, za 117, proti 1. Konštatujem, že návrh sme schválili. Teraz pristúpime k sľubu poslanca Národnej rady Slovenskej republiky. Prosím pána Imricha Hamarčáka, aby predstúpil pred rečnícky pult a zložil Ústavou Slovenskej republiky predpísaný sľub. Zároveň prosím podpredsedníčku Národnej rady pani Martinákovú, aby prečítala text sľubu. Zároveň prosím prítomných poslancov, aby počas skladania sľubu stáli. Z. Martináková, podpredsedníčka NR SR: Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života. I. Hamarčák, poslanec: Sľubujem. (Potlesk.)
Jurinová, Erika, podpredsedníčka NR SR (2013-03-15):
Takže budeme pokračovať v ďalšom bode programu, teda nasleduje prvé čítanie o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 404. Návrh na jeho pridelenie na prerokovanie výborom je v rozhodnutí č. 391. Nech sa páči, pán minister, uveďte návrh.
Laurenčík, Milan, podpredseda NR SR (2021-09-29):
Ďalšiu faktickú poznámku má pripravenú pán predseda hospodárskeho výboru, pán poslanec Peter Kremský, nech sa páči.